Otvorenje najavljivanog 13. Festivala cvijeća Zadarske županije pod naslovom Dani cvijeća u Sv. Filipu i Jakovu započinje danas u 11.00 sati te navedeni sajam traje do nedjelje 28. travnja 2013. godine.
Jučer smo u sklopu održavanja navedene manifestacije održali predavanja na temu Sve mogućnosti primjene mediteranskog bilja, uredili smo u šatoru svoj izložbeni dio sa tematikom Mediteranski vrt te izrađivali aranžmane za natjecanje aranžera na temu Proljetne cvjetne instalacije.
Sva roba koju smo pripremili za izložbu, a i ona koja će biti u ponudi za kupnju očekivanim posjetiteljima je iz našeg rasadnika Cerodol. Aranžeri će svoja umijeća prikazati kroz iskustvo i znanje iz naše cvjećarnice Mirta.
Očekujemo Vas kao drage posjetitelje našeg izložbenog prostora na Danima cvijeća u Sv. Filipu i Jakovu!